CELEX: 52008PC0585
Language: ro
Date: 2008-09-29
Title: Proiect de regulament al Consiliului de modificare a Regulamentului (CE) nr. 40/2008 cu privire la măsurile de gestionare adoptate de Comisia pentru Tonul din Oceanul Indian şi de Organizaţia Regională pentru Gestionarea Pescuitului în Pacificul de Sud

Anunţ juridic important

|

52008PC0585

Proiect de regulament al Consiliului de modificare a Regulamentului (CE) nr. 40/2008 cu privire la măsurile de gestionare adoptate de Comisia pentru Tonul din Oceanul Indian şi de Organizaţia Regională pentru Gestionarea Pescuitului în Pacificul de Sud  /* COM/2008/0585 final */  

	[pic] | COMISIA COMUNITĂŢILOR EUROPENE |Bruxelles, 29.9.2008COM(2008) 585 finalProiect deREGULAMENT AL CONSILIULUIde modificare a Regulamentului (CE) nr. 40/2008 cu privire la măsurile de gestionare adoptate de Comisia pentru Tonul din Oceanul Indian și de Organizația Regională pentru Gestionarea Pescuitului în Pacificul de Sud(prezentată de Comisie)EXPUNERE DE MOTIVERegulamentul (CE) nr. 40/2008 al Consiliului stabilește, pentru 2008, posibilitățile de pescuit și condițiile conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor[1].La reuniunile sale anuale din 2006 și 2007, Comisia pentru Tonul din Oceanul Indian (IOTC) a adoptat o serie de măsuri de gestionare și control cu privire la limitarea capacităților de pescuit ale navelor care pescuiesc ton tropical, pește-spadă și ton alb, implementate în dreptul comunitar prin Regulamentul (CE) nr. 40/2008.Pentru a asigura exploatarea sustenabilă a speciilor de pești cu migrație ridicată din Oceanul Indian și având în vedere tradiția activității de pescuit, cât și prezența activă a flotei comunitare în operațiuni de pescuit de specii de pești migratori în zona IOTC în anii de referință 2006 și 2007, trebuie stabilite atât numărul navelor comunitare autorizate să pescuiască ton tropical, pește-spadă și ton alb, cât și capacitatea acestora exprimată în tonaj brut și repartizarea acestei capacități între statele membre în cauză.În cursul celei de-a treia reuniuni internaționale din 2007 privind crearea noii Organizații Regionale pentru Gestionarea Pescuitului în Pacificul de Sud (SPFO), participanții au adoptat măsuri tranzitorii destinate reglementării activităților de pescuit pelagic, precum și a pescuitului de fund în Pacificul de Sud, implementate în dreptul comunitar prin Regulamentul (CE) nr. 40/2008.În conformitate cu măsurile tranzitorii adoptate în 2007 de SPFO, prezența comunitară în zona SPFO în 2008, în termen de nave active și capacitatea lor respectivă în GT, trebuie să se limiteze la prezența înregistrată în 2007, iar numărul maxim de nave comunitare trebuie repartizat între statele membre în cauză.Scopul prezentei propuneri este acela de a introduce modificările necesare la Regulamentul (CE) nr. 40/2008.Se solicită Consiliului să adopte prezenta propunere în cel mai scurt timp posibil, pentru a permite pescarilor să își planifice activitățile pentru sezonul actual de pescuit.Proiect deREGULAMENT AL CONSILIULUIde modificare a Regulamentului (CE) nr. 40/2008 cu privire la măsurile de gestionare adoptate de Comisia pentru Tonul din Oceanul Indian și de Organizația Regională pentru Gestionarea Pescuitului în Pacificul de SudCONSILIUL UNIUNII EUROPENEavând în vedere Tratatul de instituire a Comunității Europene,având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[2], în special articolul 20,având în vedere propunerea Comisiei[3],întrucât:1.  Regulamentul (CE) nr. 40/2008[4] stabilește, pentru 2008, posibilitățile de pescuit și condițiile conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor.2.  La reuniunile sale anuale din 2006 și 2007, Comisia pentru Tonul din Oceanul Indian (ITOC) a adoptat o serie de măsuri de gestionare și control cu privire la limitarea capacităților de pescuit ale navelor care pescuiesc ton tropical, pește spadă și ton alb, implementate în dreptul comunitar prin Regulamentul (CE) nr. 40/2008.3.  Pentru a asigura exploatarea durabilă a speciilor de pești migratori din Oceanul Indian și având în vedere tradiția activităților de pescuit, cât și prezența activă a flotei comunitare în operațiuni de pescuit de specii de pești migratori în zona ITOC în anii de referință 2006 și 2007, trebuie stabilite atât numărul navelor comunitare autorizate să pescuiască ton tropical, pește spadă și ton alb, cât și capacitatea acestora exprimată în tonaj brut și repartizarea acestei capacități între statele membre în cauză.4.  În cursul celei de-a treia reuniuni internaționale din 2007 privind crearea noii Organizații Regionale pentru Gestionarea Pescuitului în Pacificul de Sud (SPFO), participanții au adoptat măsuri tranzitorii destinate reglementării activităților de pescuit pelagic, precum și a pescuitului de fund în Pacificul de Sud, implementate în dreptul comunitar prin Regulamentul (CE) nr. 40/2008.5.  În conformitate cu măsurile tranzitorii adoptate în 2007 de SPFO, prezența comunitară în zona SPFO în 2008, în termen de nave active și capacitatea lor respectivă în GT, trebuie să se limiteze la prezența înregistrată în 2007, iar numărul maxim de nave comunitare trebuie repartizat între statele membre în cauză.6.  Prin urmare, este necesară modificarea în consecință a Regulamentului (CE) nr. 40/2008,ADOPTĂ PREZENTUL REGULAMENT:Articolul 1 Modificări la Regulamentul (CE) nr. 40/2008Regulamentul (CE) nr. 40/2008 se modifică după cum urmează:(1) Articolul 72 se înlocuiește cu următorul text:„Articolul 72Limitarea capacităților de pescuit ale navelor care pescuiesc ton tropical1. Numărul maxim de nave comunitare autorizate să pescuiască ton tropical în zona IOTC și capacitatea lor respectivă în GT se stabilesc precum urmează:Stat membru | Număr maxim de nave | Capacitate (GT) |Spania | 22 | 61 400 |Franța | 18 | 33 300 |Italia | 1 | 2137 |2. Fără a aduce atingere alineatului (1), statele membre pot modifica numărul de nave în funcție de tipul de unelte folosite, cu condiția să poată demonstra Comisiei că respectiva schimbare nu duce la o creștere a efortului de pescuit în cazul stocurilor de pești afectate.3. Statele membre se asigură că, în cazul unei propuneri de transfer de capacitate către flota lor, navele care vor fi transferate sunt incluse în registrul IOTC al navelor sau în registrul navelor altor organizații regionale pentru pescuitul de ton. Nu pot fi transferate nave care figurează pe o listă INN a navelor întocmită de o organizație regională de gestionare a pescuitului.”(2) Articolul 73 se înlocuiește cu următorul text:„Articolul 73Limitarea capacităților de pescuit ale navelor care pescuiesc pește spadă și ton alb1. Numărul maxim de nave comunitare autorizate să pescuiască pește-spadă sau ton alb în zona IOTC și capacitatea lor respectivă în GT se stabilesc precum urmează:Stat membru | Număr maxim de nave | Capacitate (GT) |Spania | 27 | 11 600 |Franța | 25 | 1940 |Portugalia | 26 | 10 100 |Regatul Unit | 4 | 1 400 |2. Fără a aduce atingere alineatului (1), statele membre pot modifica numărul de nave în funcție de tipul de unelte folosite, cu condiția să poată demonstra Comisiei că respectiva schimbare nu duce la o creștere a efortului de pescuit în cazul stocurilor de pești afectate.3. Statele membre se asigură că, în cazul unei propuneri de transfer de capacitate către flota lor, navele care vor fi transferate sunt incluse în registrul IOTC al navelor sau în registrul navelor altor organizații regionale pentru pescuitul de ton. Nu pot fi transferate nave care figurează pe o listă INN a navelor întocmită de o organizație regională de gestionare a pescuitului.”(3) Articolul 74 se înlocuiește cu următorul text:„Articolul 74Resurse halieutice pelagice – Limitări ale capturilor1. Numărul maxim de nave comunitare autorizate să pescuiască resurse halieutice pelagice în 2008 nu va depăși 8 nave iar capacitatea lor respectivă nu va depăși 63 000 GT din nivelul total al GT .Numărul maxim de nave comunitare se repartizează între statele membre precum urmează:Stat membru | Număr maxim de nave |Germania | 1 |Letonia | 1 |Lituania | 2 |Țările de Jos | 2 |Polonia | 2 |2. Statele membre transmit spre revizuire grupului de lucru științific temporar al SPFO toate evaluările sau rezultatele cercetărilor cu privire la stocurile pelagice din zona SPFO și încurajează participarea activă a experților lor științifici la activitățile științifice ale organizației în materie de specii pelagice.3. Statele membre asigură pe cât posibil un nivel adecvat de prezență a observatorilor pe navele de pescuit aflate sub pavilionul lor, în scopul observării resurselor halieutice pelagice din Pacificul de Sud și al culegerii de informații științifice pertinente.”Articolul 2 Intrarea în vigoarePrezentul regulament intră în vigoare în a treia zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele [1] JO L 19, 23.1.2008, p. 1.[2] JO L 358, 31.12.2002, p. 59. Regulament modificat prin Regulamentul (CE) nr. 865/2007 (JO L 192, 24.7.2007, p. 1).[3] JO C, p.[4] JO L 19, 23.1.2008, p.1.